### Resumé

[adresse] har i skrivelse af maj 2024 anmodet om en kommunegaranti for lån i Kommunekredit til 2 projekter, som er udført i løbet af 2022 og 2023. Der ønskes tilsagn om en kommunegaranti på 14,9 mio. kr.

### Sagsfremstilling

[adresse] ansøger om en kommunegaranti for lån i Kommunekredit til 2 projekter, som er udført i løbet af 2022 og 2023

**Projekt 1**

I forbindelse med energikrisen og krigen i [adresse], har der i [adresse] forsyningsområde været stor interesse for at blive konverteret væk fra gas/olie og over på Fjernvarme.

[adresse] har derfor i løbet af både 2022 og 2023 lavet mange såkaldte flyverstik. Det vil sige, at der er koblet nye forbruger på inde i de områder, hvor der i forvejen er udlagt fjernvarme. Samlet er der i perioden 2022 og 2023 koblet 421 nye forbrugere på via flyverstik.

Tilkoblingen af 421 nye forbruger har medført en merudgift på 8,5 mio. kr.

[adresse] ansøger derfor om en kommunegaranti for lån i Kommunekredit på samlet 8,5 mio. kr. for flyverstik udført i 2022 og 2023

**Projekt 2**

Udskiftning af gasbrændere på [adresse]:

På [adresse] i Vejle står fem spids og reservelastkedler, som på grund af alder og miljøkrav har fået skiftet brændere. Det er en opgave, som er startet op i slutningen af 2022 og færdiggjort i 2023. Brænderne på kedlerne på [adresse] er nu udskiftet, og der er kommet nye Elco brændere på, der passer [adresse] kedler, og som er magen til dem, som bruges på de øvrige centraler. Brænderne opfylder de nye miljøkrav, der kom fra udgangen af 2023.

Udover nye brændere har opgaven blandt andet også indeholdt:

* Nye kedeltavler til brændere, samt programmering af disse
* Ny elinstallation
* Nye kedelshuntpumper og røggasspjæld.

[adresse] ansøger derfor om en kommunegaranti for lån i Kommunekredit til at låne samlet 6,4 mio. kr. for udskiftning af brændere m.m. på eksisterende kedler på [adresse] udført 2022 og 2023

Samlet for begge projekter, ansøger Vejle Fjernvarme derfor om en kommunegaranti for lån i Kommunekredit på 14,9 mio. kr.

Centralt Budget bemærker, at den nævnte garanti ikke vil fragå kommunens lånemuligheder, idet de nævnte udgifter ikke erstatter en kommunal anlægsopgave jvf. Lånebekendtgørelsen §3 stk. 5.

Endvidere bemærkes, at kommunen ifølge lovgivningen skal opkræve et vederlag på markedsmæssige vilkår i forbindelse med udstedelse af kommunegarantier for lån til forsyningsvirksomheder. Det er KL´s vurdering, at når der ikke kan fastsættes en fast branchetakst for garantier på varmeforsyningsområdet, så kræves der, at der foretages en individuel vurdering af selskaberne ved hver enkelt garantistillelse.

Ved anvendelse af en beregningsmodel for opkrævning af garantiprovision, hvor der er foretaget em kreditvurdering af [adresse], vurderes det på baggrund heraf, at [adresse] betaler en årlig garantiprovision på 0,55% af den til enhver tid værende restgæld.

### Sagens videre forløb

Sagen skal behandles i Byrådet.

### Historik

#### Kommunaldirektøren indstiller, den 10. juni 2024, punkt 156:

at der gives tilsagn om en kommunegaranti på 14,9 mio. kr. og

at der opkræves en årlig garantprovision på 0,55% af den til enhver tid værende restgæld

#### Beslutning fra Økonomiudvalget, den 10. juni 2024, punkt 156:

Anbefales.

### Beslutning

Godkendt.

Fraværende: Gert Skov. I stedet mødte Olga Iversen.

Fraværende: Kåre Thomsen. I stedet mødte Uffe Dahl.

Fraværende: Frans Koch.

Fraværende: Gerda Ravn.